Guvernul instituie astăzi starea de alertă. Ce prevede Hotărârea de guvern de pe masa lui Orban.
Guvernul României a publicat textul hotărârii privind declararea stării de alertă. De asemenea au fost publicate şi măsurile care se aplică pe durata acesteia pentru prevenirea şi combaterea efectelor pandemiei de Covid-19. În scurt timp va incepe şi şedinţa de guvern pentru adoptarea hotărârii de guvern privind starea de alertă.
Premierul Ludovic Orban a anunţat că astăzi va fi
instituită starea de alertă iar în acest sens, în această dimineaţă, au fost
convocaţi membrii Comitetului Naţional pentru Situaţii de Urgenţă, cât şi cei
ai Guvernului pe care îl conduce, principalul punct pe ordinea de zi fiind
adoptarea unei hotărâri de guvern prin care să se pună în vigoare prevederile
legii privind starea de alertă. Hotărârea de Guvern, conform legii, este actul normativ prin care guvernul decide să instituie starea de alertă, odată cu intrarea în vigoare a legii. După Hotărârea Guvernului, potrivit noii legislaţii, Parlamentul trebuie să încuviinţeze starea de alertă, în cinci zile.